Dr. George E. Herriott | Parkersburg, WV Orthopaedic Surgeon | Knee and Hip | Stryker
Orthopaedic Surgeons in Parkersburg, WV George E. Herriott III, M.D.
George E. Herriott III, M.D.
Parkersburg Orthopedic Associates Inc, 1600 Murdoch Avenue Suite 100, Parkersburg, WV 26101
VISIT WEBSITE 844-298-8556 GET DIRECTIONS Herbou die staatsmasjien | Maroela Media
Die ondersoeke na korrupsie en staatskaping het nog weinig resultate opgelewer. Wetstoepassingsagentskappe wag op mekaar om die leiding te neem en die regering self is nog besig om raamwerke op te stel. Berigte van staatskaping en korrupsie in die regering het nog nooit tevore so duidelik openbaar dat die staat se masjinerie eenvoudig net te lomp is om te hanteer.
Daar is ook ’n gebrek aan bekwame toesighouers en kundiges in die onderskeie departemente en die semi-staatsinstellings soos Eskom, Transnet en die SAL. Die staatsmaatskappye word beheer deur die departement van openbare ondernemings wat in 1994 as die kantoor van openbare ondernemings tot stand gekom het. Sy opdrag was om die herstrukturering van die staatsmaatskappye te lei sodat dié entiteite hul volle ekonomiese en ontwikkelingspotensiaal sou bereik. Vyf jaar later het minister Jeff Radebe voorgestel dat dié kantoor in ŉ volwaardige staatsdepartement omskep word wat ’n sleutelrol in ekonomiese vooruitgang sou speel.
Een van die vorige ministers, Barbara Hogan, wou in een stadium onderpresterende staatsmaatskappye verkoop, maar het erg deurgeloop onder die ANC en die SAKP. Dit was egter nie teen ANC-beleid nie en daar is gewonder of dit deel was van die voortgesette stryd om die beheer op die gebied van ekonomiese beleid en bestuur te behou. Die ANC was nog altyd ten gunste van die verkoop van staatsbates en deelname deur die privaatsektor en selfs ’n gemengde ekonomie wat albei sektore bevoordeel.
Algaande het minister Hogan se kritici besef dat staatsentiteite nie voldoen aan die doelwitte van werkskepping en die instandhouding daarvan nie. Eskom het in 1985 byna 70 000 werknemers gehad. Vandag is daar skaars 30 000. Armoede is toe nie verlig nie, maar vererger. Die kragvoorsiener se elektrisiteitsaanlegprogram het fluks begin, maar toe afgeneem en talle landsburgers het steeds nie toegang tot elektrisiteit nie. Telkom het ook nie die landelike en armer gemeenskappe bereik nie ondanks sy toegewysde algemene diensfonds. Privaat selfoonmaatskappye het ook die mark oorgeneem.
So het elke staatsmaatskappy sy eie treurmare. Infrastruktuurontwikkeling wat beskou is as die beste manier om werk te skep, het agterweë gebly en het volgens ŉ oorsese hersieningspaneel ook nie die topstandaard bereik nie. Telkom vergelyk nie goed met die telekommunikasie van ontwikkelde lande nie en Eskom se beurtkrag is nog vars in die geheue. Staatsmaatskappye se monopolistiese aard is ook nie bevorderlik vir ekonomiese opbloei nie. Hulle verkoop of verhuur ten duurste ’n deeltjie van hul monopolie aan privaat instansies en dit is uiteindelik die publiek wat moet opdok. ’n Ander staatsmasjien word dringend benodig.
Eskom korrupsie Pretoria FM SAL transnet
Malawi se gordyne en die gebreektevensterteorie
‘Die ANC was nog altyd ten gunste van die verkoop van staatsbates en deelname deur die privaatsektor en selfs ’n gemengde ekonomie wat albei sektore bevoordeel.”
Die stelling is nie waar nie want dit drus lynreg in teen die beginsels vervat in die ANC se vryheidsmanifes,wat vandag nog deur baie ANC ondersteuners as vertrekpunte beskou word.
Indien die gekonkel tussen sekere groepe nie geopenbaar is nie, kon van die entiteite dalk reeds in die hande van diesulkes gewees het. Was die leegloop van die geldstore nie juis georganiseer met die oog op ‘n vinnige winskopie nie, soos oa die SAL? Daar is groot ooreenkomste met die bankkrot Indiese lugdiens wat onlangs geprivatiseer is. Woede heers heel moontlik oor kanse wat op verskeie terreine gefnuik is. Het die skielike waarskuwing oor ‘n moontlike ‘atoombom’-ontploffing, indien daar teen Zuma gestem word, iets hiermee te doen?